Mathys Roets se CD saam met SARIE | SARIE
Mathys Roets se CD saam met SARIE	deur Charis Labuschagne
Hy wil die eerste volwaardige vertoning van Droomvrouens lewer by die KKNK op Oudtshoorn in April 2010. (Bespreek jou kaartjies vir Droomvrouens)
“Dit gaan ‘n storie uit die man se oogpunt vertel. Ek het vir Alexa (Strachan) gevra om die teks te skryf. Sy’s die enigste mens wat ek vertrou om dit te doen,” vertel hy. “Maar daar’s eintlik nie baie teks nodig nie, want elke liedjie vertel sy eie storie.”
Lisa kan nie ophou as sy eers begin het nie,En sy laat my nooit huis toe loop of afskeidneem voor my laaste sigaret nie,Ek staan op haar balkon, ek drink haarappelkoos-tee.Kyk uit na Kaapstad in die nag, dieliggies, en die swart, swart see. (Uit Koos Kombuis se treffer “Lisa se klavier”.)
“Wat meer kan jy sê?” vra Mathys. Terwyl hy die liedjies vir die CD gekies het, het hy al hoe meer ooreenkomste in die versameling raakgesien. Cat Stevens en Koos Kombuis het byvoorbeeld albei van ‘n Lisa gesing – “Sad Lisa” en “Lisa se klavier”. Dan weer is tee en ‘n hawe die ooreenkoms tussen “Lisa se klavier” en Leonard Cohen se “Suzanne”. Lisa het appelkoos-tee vir haar gaste gegee en by die Kaapse hawe gebly en Suzanne het “tea and oranges” voorgesit en naby die Montreal-hawe gebly.
“Wees nice met mekaar. Ontspan en geniet mekaar se geselskap. Dis nie so ingewikkeld nie.” Mathys oor die liefde
Daar is ook twee liedjies oor ‘n Mary – “Lying in the arms of Mary” en Neil Diamond se “Oh Mary”. Mathys het toevallig ook ‘n hele paar liedjies gekies met name wat met ‘n M begin: Mary, Madelein, Mona Lisa. Al dié ooreenkomste tussen die liedjies het ‘n goue draad deur die CD gevorm.
Mathys oor pa-wees
Maar al die liedjies gaan nie oor romanse nie. Mathys sing ook Koos du Plessis se “Karla”, oor sy dogter, Karla, toe sy ‘n kind was.
“Ek het nie ‘n dogter nie, maar ek ken die vreugde van pa-wees,”sê hy.
“My twee seuns, Liam (10) en Yuan (6), is my hart se punt. Hulle luister ook deesdae gereeld na my musiek, wat vir my baie beteken. Hulle ken die liedjies, weet beter as ek watter liedjies op watter CD’s is en help oulik met verkope by vertonings.”
Daar is ook ‘n keurspel van liedjies soos “Meisie Meisie”, “Liefling”en “Loslappie” op die CD.
“Dis liedjies waar die man nie die mannemoed gehad het om die vrou op haar naam te noem nie, maar dis ook universeel en kan op enige vrou van toepassing wees, sodat geen vrou voel sy word uitgelaat nie. Omdat dit ligter liedjies is, gee dit balans aan die CD.”
Droomvrouens is ‘n soort ode aan vroue.
Dis ook hoekom hy nie die liedjies se volledige naam op die CD se rugkant laat druk het nie.”Lisa se klavier”word bloot “Lisa”, “Lying in the arms of Mary”net “Mary”.
Omdat Mathys van die liedjies gereeld sing, het hy dit nuut opgeneem sodat dit anders en vars klink.
“Die liedjies wys alle aspekte van die liefde. Soms is dit seer en soms is dit lekker. Ek sukkel self maar met vroue. Dit voel asof enigiets wat ek vír ‘n vrou of óór ‘n vrou sê corny is. Selfs die komplimente wat ek gee, klink corny. Ek sal eerder dat my medesangers die komplimente gee!”
Vir hom is die idee van liefde eenvoudig. “Wees nice met mekaar. Ontspan en geniet mekaar se geselskap. Dis nie so ingewikkeld nie.”
waar kan ons die CD koop?
jzfNd4 iivptcyjlftd, [url=http://iwwihgsktmwe.com/]iwwihgsktmwe[/url], [link=http://ogzvjegjjziy.com/]ogzvjegjjziy[/link], http://jypjmtmiimkw.com/